pinathok kaliyan paugeran: (i) pinathok dening metrum-metrum Jawi (metrum tengahan); (ii) pinathok ing guru gatra (cacahing gatra saben sapada); (iii) guru wilangan (cacahing wanda saben sagatra); (iv) guru lagu (dhong-dhinging swara/ dhawahing swanten ing pungkasaning gatra); (3) Kasusastran Jawi Enggal Ingkang kagolong kasusastran Jawi enggal inggih menika tembang gedhe, tembang tengahan, tembang macapat, saha tembang dolanan. Paugeran saben tembang dipunandharaken ing ngandhap menika. Tembang gedhe utawi sekar ageng inggih menika araning tembang ingkang pinathok paugeran (a) kadadosan saking sekawan gatra, saha (b) saben sagatra cacahipun wanda sami utawi ajeg. Tuladhanipun tembang gedhe inggih menika Kusumastuti, Kusumawicitra, Tebu Sauyun, Bramarawilasita, Muduretna, lan sapanunggalanipun. Tembang tengahan/ tembang madya/ tembang dhagelan inggih menika jinising tembang mawi basa Jawi enggal, ingkang pinathok paugeran: guru gatra, guru wilangan, guru